Diari Oficial de la Generalitat Valenciana


Sumari del DOGV 2018, del 06-05-1993 (1993/827862)

ORDRE de 24 de març de 1993, de la Conselleria de Cultura, Educació i Ciència, per la qual s'extingeix l'autorització, pel cessament d'activitats docents, al centre docent Seminario Menor Diocesano, de Moncada (València).
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/24/(5)/dof/vci/html**

### Dades del document

Número de DOGV
:   2018

Data del DOGV
:   06-05-1993

Secció del DOGV
:   DISPOSICIONS GENERALS

Número del document
:   1993/827862


Data del document
:   24-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 24 de març de 1993, de la Conselleria de Cultura, Educació i Ciència, per la qual s'extingeix l'autorització pel cessament d'activitats docents, al centre docent Seminario Menor Diocesano, de Moncada (València).  
Vist l'expedient incoat a petició del senyor José Ramón Crespo López, en representació de l'Arquebisbat de València, entitat titular del centre docent Seminario Menor Diocesano, situat a la carretera de Nàquera, quilòmetre 7, de Moncada (València), amb número de codi 53018484, en què comunica el cessament d'activitats de l'esmentat centre en la dita localitat, per trasllat de les instal·lacions docents.  
Vist que la Direcció Territorial de Cultura i Educació de València ha tramitat l'expedient, al qual s'hi ha adjuntat la documentació exigida i que la Inspecció Educativa n'ha emès l'informe corresponent.  
Vist que el centre va obtenir autorització definitiva de funcionament mitjançant l'ordre de la Conselleria de Cultura, Educació i Ciència, del dia 31 d'octubre de 1983 (DOGV de 24 de novembre), per a tres unitats de segona etapa d'Educació General Bàsica i capacitat per a 120 llocs escolars.  
Vist que, mitjançant l'Ordre d'aquesta conselleria de 6 de maig de 1992 (DOGV de 24 de juny), el centre obtingué autorització per a impartir Educació Primària amb capacitat per a 75 llocs escolars, sent aquesta capacitat màxima d'obligatori compliment d'acord amb el que disposa l'esmentada ordre.  
Vist que l'Ordre d'aquesta conselleria de 21 d'agost de 1986, regula el règim de subvencions a seminaris menors diocesans i religiosos de l'Església Catòlica a la Comunitat Valenciana.  
Vist que el cessament d'activitats del centre no representa greu perjudici per a l'interés públic.  
Vista la Llei Orgànica Reguladora del Dret a l'Educació; el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, i el Reial Decret 2377/1985, de 18 desembre, que aprova el Reglament de Normes Bàsiques sobre Concerts Educatius.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
L'extinció, d'acord amb els informes que consten en l'expedient, de les activitats del centre docent privat d'Educació Primària denominat Seminario Menor Diocesano, situat a la carretera de Nàquera, quilòmetre 7, de Moncada (València), amb número de codi 88725237, a partir del curs acadèmic 1992/93. Queden revocades i sense efecte les disposicions que autoritzen el funcionament legal de l'esmentat centre en el nivell assenyalat. Serà necessari, en cas que es demane la reobertura d'aquest centre en el mateix o en qualsevol altre nivell, fer complir allò que disposen la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 1004/91, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris, i les disposicions complementàries en matèria d'autorització de centres.  
Segon  
Cessar en el pagament de les subvencions, d'acord amb el preveu l'Ordre de 21 d'agost de 1986, ja que el seminari ha conclòs les seues activitats.  
DISPOSICIO ADDICIONAL  
Aquesta ordre s'inscriurà en el Registre de Centres Docents de la Comunitat Valenciana.  
València, 24 de març de 1993.  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI